มีตุ่มขนาดใหญ่ขึ้นบริเวณอัณฑะ บริเวณอวัยวะเพศ บริเวณทวารหนัก ไม่ติดกันมากห่างกันประมาณ 1/2-1ซม. มีขนาดใหญ่ประมาณ1/2ซม. บีบไม่แตก ไม่มีน้ำไหล มีอาการคันเป็นระยะๆ
สวัสดีค่ะ ตุ่มที่ขึ้นบริเวณอัณฑะ และอวัยวะเพศ อาจเป็น1. ผื่นแพ้สัมผัสหรือระคายเคืองจากสารเคมีต่างๆ เช่น แป้ง โลชั่น สบู่ ผงซักฟอก น้ำหอม ถุงยางอนามัย เป็นต้น ซึ่งจะมีอาการคันร่วมด้วย2. ผื่นที่เกิดจากแมลงสัตว์กัดต่อย รวมถึงตัวโลน3. หากเกิดบริเวณโคนของอัณฑะและอวัยวะเพศ ใกล้ๆ กับบริเวณหัวหน่าว ซึ่งมีขนอยู่นั้น อาจเป็นรูขุมขนที่อักเสบ ซึ่งการอักเสบจะทำให้ผิวหนังและเนื้อเยื่อใต้ผิวหนังนูนแดงเป็นตุ่มขึ้นมาได้4.โรคหิด โดยจะมีตุ่มนูนแดงเล็กๆ หรือตุ่มน้ำใสเล็กๆ ซึ่งเป็นจุดที่หิดขุดผิวหนังเข้าไปอยู่ แต่จะทำให้มีอาการคันมาก โดยเฉพาะเวลากลางคืน5. หูดหงอนไก่ จะเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจพบติ่งเดียวหรือหลายติ่ง อาจมีอาการคันร่วมด้วย แต่มักไม่มีอาการเจ็บ เป็นติดต่อจากการมีเพศสัมพันธ์6. ซิฟิลิส และโรคแผลริมอ่อน เป็นโรคติดต่อทางเพศสัมพันธ์ โดยระยะแรกจะมีตุ่มเล็กๆ เกิดขึ้น จากนั้นตุ่มจะกลายเป็นแผลในเบื้องต้น แนะนำให้หลีกเลี่ยงสิ่งที่อาจทำให้แพ้ต่างๆ ไปก่อน ห้ามการแคะ แกะเกา หลีกเลี่ยงการโกนขนหรือถอนขน หากตุ่มยังคงไม่หายไป หรือยังคงมีตุ่มเกิดมากขึ้นเรื่อยๆ หรือตุ่มกลายเป็นตุ่มหนองหรือกลายเป็นแผล ควรไปพบแพทย์เพื่อตรวจและรักษาค่ะ สำหรับอาการคัน หากเป็นมาก อาจทานแก้แพ้แก้คันไปก่อน เช่น ไฮดรอกไซซีน (hydroxyzine) chlorpheniramine (CPM) เป็นต้น